ΠΕΡΙΕΧΟΜΕΝΑ
ΑΠΟΦΑΣΕΙΣ
Καθιέρωση υπερωριακής εργασίας (νυχτερινή
εργασία και εργασία κατά τις Κυριακές, αργίες και
εξαιρέσιμες) με αμοιβή, για έναν (1) υπάλληλο της
Διεύθυνσης Ανάπτυξης και Περιβάλλοντος της
Περιφερειακής Ενότητας Χαλκιδικής της Περιφέρειας Κεντρικής Μακεδονίας για το Α’ εξάμηνο
του 2024.
Καθιέρωση υπερωριακής εργασίας/απασχόλησης με αμοιβή κατά τις απογευματινές ώρες για
το προσωπικό που υπηρετεί στο Γραφείο Αντιπεριφερειάρχη της Περιφερειακής Ενότητας Πρέβε-
ζας για το Α’ Εξάμηνο 2024.
ΑΠΟΦΑΣΕΙΣ
Αριθμ. 72051/0273
(1)
Καθιέρωση υπερωριακής εργασίας (νυχτερινή
εργασία και εργασία κατά τις Κυριακές, αργίες
και εξαιρέσιμες) με αμοιβή, για έναν (1) υπάλληλο της Διεύθυνσης Ανάπτυξης και Περιβάλλοντος
της Περιφερειακής Ενότητας Χαλκιδικής της Περιφέρειας Κεντρικής Μακεδονίας για το Α’ εξά-
μηνο του 2024.
Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του άρθρου 159 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (Α’ 87).
2. Τις διατάξεις του άρθρου 25 παρ. 7 του ν. 2738/1999
σε συνδυασμό με την παρ. 1 εδ. α του άρθρου 282 του
ν. 3852/2010 «Νέα Αρχιτεκτονική της Αυτοδιοίκησης και
της Αποκεντρωμένης Διοίκησης-Πρόγραμμα Καλλικράτης» (Α’ 87).
3. Τις διατάξεις του άρθρου 29 του Κώδικα Κατάστασης Δημοσίων Πολιτικών Διοικητικών Υπαλλήλων και
Υπαλλήλων Ν.Π.Δ.Δ. (ν. 3528/2007, Α’ 26).
4. Τις διατάξεις του άρθρου 20 του ν. 4354/2015 «Διαχείριση των μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176).
5. Τις διατάξεις του άρθρου 45 του ν. 4071/2012 «Ρυθμίσεις για την τοπική ανάπτυξη, αυτοδιοίκηση, και την
αποκεντρωμένη διοίκηση, την ενσωμάτωση οδηγίας
2009/50/ΕΚ» (Α’ 85).
6. Το π.δ. 133/2010 «Οργανισμός της Περιφέρειας Κεντρικής Μακεδονίας» (Α’ 226) όπως τροποποιήθηκε με τις
υπ’ αρ. 81320 και 77909/01-12-2016 (Β’ 4302) αποφάσεις
του Γενικού Γραμματέα της Αποκεντρωμένης Διοίκησης
Μακεδονίας - Θράκης.
7. Tην υπ’ αρ. οικ.17255/397/09-01-2024 απόφαση
Περιφερειάρχη Κεντρικής Μακεδονίας «Μεταβίβαση
αρμοδιοτήτων της Περιφέρειας Κεντρικής Μακεδονίας
καθώς και παροχή εξουσιοδότησης υπογραφής εγγράφων, αποφάσεων και άλλων πράξεων “ΜΕ ΕΝΤΟΛΗ ΠΕ-
ΡΙΦΕΡΕΙΑΡΧΗ”» (Β’ 148).
8. Τν ν. 3861/2010 «Ενίσχυση της Διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
Διαδίκτυο “Πρόγραμμα Διαύγεια” και άλλες διατάξεις»
(Α’ 112)
9. Την υπό στοιχεία 2/31029/ΔΕΠ/06-05-2016 εγκύκλιο
του Γενικού Λογιστηρίου του Κράτους αναφορικά με την
παροχή οδηγιών για την εφαρμογή των διατάξεων του
κεφαλαίου Β’ του ν. 4354/2015. (ΑΔΑ: ΩΛ9ΣΗ-0ΝΜ).
10. Την υπ’ αρ. 2/1757/0026/2017 (Β’ 17) απόφαση του
Υπουργείου Οικονομικών περί καθορισμού των δικαιολογητικών για την καταβολή αποζημίωσης για υπερω-
ριακή, νυχτερινή, Κυριακών και εξαιρέσιμων ημερών
εργασία.
11. Την υπ’ αρ. 38819/29-05-2015 απόφαση του ασκούντος καθήκοντα Γενικού Γραμματέα Αποκεντρωμένης
Διοίκησης Μακεδονίας - Θράκης «Καθιέρωση ωραρίου
εργασίας σε 24ωρη βάση, καθώς κατά τις Κυριακές και
εξαιρέσιμες ημέρες των υπαλλήλων των υπηρεσιών της
Περιφέρειας Κεντρικής Μακεδονίας» (Β’ 1084).
12. Tην υπό στοιχεία Α/Α 235 απόφαση ανάληψης υποχρέωσης υπ’ αρ. 25812/88/12-01- 2024 (ΑΔΑ: ΨΟΗΦ7ΛΛ-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 911
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 911/07.02.2024
ΠΥ7) με την οποία εγκρίθηκε η δέσμευση πίστωσης συνολικού ύψους οκτακοσίων εβδομήντα ευρώ (870,00 €)
από τον προϋπολογισμό της Περιφέρειας Κεντρικής
Μακεδονίας (ΚΑΕ 07.721.0512.01) οικονομικού έτους
2024, για την νυχτερινή εργασία και εργασία κατά τις
Κυριακές, τις αργίες και εξαιρέσιμες, ενός (1) υπαλλήλου
και συγκεκριμένα της Αναπληρώτριας Προϊσταμένης της
Διεύθυνσης Ανάπτυξης και Περιβάλλοντος της Π.Ε. Χαλκιδικής για το Α’ εξάμηνο του 2024. (Αριθμός Βεβαίωσης
741/2024 Διεύθυνσης Οικονομικού Π.Κ.Μ).
13. Την ανάγκη κάλυψης εποχικών, έκτακτων ή επειγουσών υπηρεσιακών αναγκών, οι οποίες δεν μπορούν
να καλυφθούν κατά την διάρκεια του τακτικού ωραρίου
και που είναι οι εξής:
- Η συμμετοχή σε μικτά κλιμάκια που συγκροτούνται από τη Διυπηρεσιακή Μονάδα Ελέγχου Αγοράς
(ΔΙ.Μ.Ε.Α.) για τον έλεγχο της αγοράς, την πάταξη του
παράνομου εμπορίου και την εποπτεία για την εφαρμογή
των κανόνων διακίνησης εμπορίας προϊόντων και παροχής υπηρεσιών, κατά τις νυχτερινές ώρες εργάσιμων ημε-
ρών, τις Κυριακές, τις αργίες και τις εξαιρέσιμες ημέρες.
- Η συνδρομή ή συμμετοχή των υπαλλήλων σε μικτά
κλιμάκια με άλλες συναρμόδιες υπηρεσίες (υπηρεσίες
της Π.Ε. Χαλκιδικής, Αστυνομία, του Γενικού Χημείου
του Κράτους, του Υπουργείου Ανάπτυξης, της ΑΑΔΕ, του
ΕΦΕΤ), κατά τις νυχτερινές ώρες εργάσιμων ημερών, τις
Κυριακές, τις αργίες και τις εξαιρέσιμες ημέρες.
- Ο έλεγχος επιχειρήσεων που λειτουργούν κατά τις
νυχτερινές ώρες εργάσιμων ημερών, τις Κυριακές, τις
αργίες και τις εξαιρέσιμες ημέρες, ιδιαίτερα κατά τους
θερινούς μήνες και σε τουριστικές περιοχές (π.χ. επιχειρήσεις μαζικής εστίασης, κέντρα διασκέδασης, εμπορικά
καταστήματα) για την προστασία του καταναλωτικού
κοινού από αθέμιτες πρακτικές.
- Εποχιακοί έλεγχοι σε περιόδους αιχμής (Χριστούγεννα, Πάσχα, θερινή περίοδος) όπου απαιτείται παρουσία
ελεγκτικών συνεργείων στην αγορά εκτός ωρών εργασίας κατά τις νυχτερινές ώρες εργάσιμων ημερών, τις
Κυριακές, τις αργίες και τις εξαιρέσιμες ημέρες.
- Έλεγχοι για την υποχρέωση αποδοχής μέσων πληρωμής με κάρτα κατά την ολοκλήρωση πράξεων πληρωμής,
από τους υπόχρεους (POS), σε επιχειρήσεις και επιτηδευματίες που δραστηριοποιούνται κατά τις νυχτερινές
ώρες εργάσιμων ημερών, τις Κυριακές, τις αργίες και τις
εξαιρέσιμες ημέρες.
- Έλεγχοι για την λειτουργία των εμπορικών καταστημάτων τις Κυριακές.
- Εποχιακοί έλεγχοι εκπτώσεων - προσφορών, όπου
απαιτείται παρουσία ελεγκτικών συνεργείων στην αγορά, κατά τις Κυριακές, τις αργίες και τις εξαιρέσιμες.
- Δειγματοληψίες αλκοολούχων ποτών από καφετέριες, μπαρ και κέντρα διασκέδασης, κατά τις νυχτερινές
ώρες εργάσιμων ημερών, τις Κυριακές, τις αργίες και τις
εξαιρέσιμες ημέρες.
- Δειγματοληψίες καυσίμων και έλεγχοι σε πρατήρια
υγρών καυσίμων εκτός ωρών εργασίας, κατά τις νυχτερινές ώρες εργάσιμων ημερών, τις Κυριακές, τις αργίες
και τις εξαιρέσιμες ημέρες σε περιόδους αυξημένης τουριστικής κίνησης.
- Έλεγχοι σε υπαίθριους πλανόδιους και στάσιμους
πωλητές που δραστηριοποιούνται κατά κύριο λόγο κατά
τις νυχτερινές ώρες εργάσιμων ημερών, τις Κυριακές, τις
αργίες και τις εξαιρέσιμες ημέρες.
- Έλεγχοι σε εμποροπανήγυρεις που διενεργούνται για
θρησκευτικές ή επετειακές εορτές, κατά τις νυχτερινές
ώρες εργάσιμων ημερών, τις Κυριακές, τις αργίες και τις
εξαιρέσιμες ημέρες.
- Έλεγχοι βυτιοφόρων μεταφοράς και διανομής υγρών
καυσίμων κατά τη δραστηριοποίησή τους κατά τις νυχτερινές ώρες εργάσιμων ημερών, τις Κυριακές, τις αργίες
και τις εξαιρέσιμες ημέρες, με σκοπό την προστασία του
καταναλωτικού κοινού.
- Έλεγχοι μέτρων και σταθμών και λοιποί μετρολογικοί
έλεγχοι σε επιχειρήσεις και επιτηδευματίες που δραστηριοποιούνται μόνο κατά τις νυχτερινές ώρες εργάσιμων
ημερών, τις Κυριακές, τις αργίες και τις εξαιρέσιμες ημέρες.
- Η άμεση ανταπόκριση της Υπηρεσίας σε καταγγελίες που αξιολογούνται σοβαρές, σε επιχειρήσεις που
δραστηριοποιούνται αποκλειστικά κατά τις νυχτερινές
ώρες εργάσιμων ημερών, τις Κυριακές, τις αργίες και τις
εξαιρέσιμες ημέρες.
- ’Έλεγχοι σε περίπτωση που προκύψουν έκτακτες ανάγκες υγειονομικής φύσεως ή άλλου είδους φύσεως, που
δεν μπορούν να προβλεφθούν και θα απασχοληθούν
υπερωριακά οι ανωτέρω υπάλληλοι, κατά τις νυχτερινές
ώρες εργάσιμων ημερών, τις Κυριακές, τις αργίες και τις
εξαιρέσιμες ημέρες.
14. Το γεγονός ότι, για την αντιμετώπιση των παραπάνω έκτακτων και τακτικών υπηρεσιακών αναγκών, ο
υπάλληλος θα απασχοληθεί πέραν του κανονικού ωραρίου εργασίας.
15. Το γεγονός ότι το ύψος της προκαλούμενης δαπάνης εκτιμάται στο ποσό των οκτακοσίων εβδομήντα
ευρώ (870,00 €) για την νυχτερινή εργασία και εργασία
κατά τις Κυριακές, τις αργίες και εξαιρέσιμες, ενός (1)
υπαλλήλου και συγκεκριμένα της Αναπληρώτριας Προϊσταμένης της Διεύθυνσης Ανάπτυξης και Περιβάλλοντος
της Π.Ε. Χαλκιδικής για το Α’ εξάμηνο του 2024 και θα
αντιμετωπιστεί από πιστώσεις που έχουν προβλεφθεί
στον προϋπολογισμό της Π.Κ.Μ.,αποφασίζουμε:
Εγκρίνουμε την καθιέρωση υπερωριακής εργασίας απασχόλησης με αμοιβή, κατά τις νυχτερινές ώρες, τις
Κυριακές, τις αργίες και τις εξαιρέσιμες, λόγω της καθιέρωσης του ωραρίου εργασίας σε 24ωρη βάση, για
έναν (1) υπάλληλο και συγκεκριμένα την Αναπληρώτρια
Προϊσταμένη της Διεύθυνσης Ανάπτυξης και Περιβάλλοντος της Π.Ε. Χαλκιδικής της Περιφέρειας Κεντρικής
Μακεδονίας για το Α’ Εξάμηνο του 2024, δηλαδή για το
χρονικό διάστημα από τη δημοσίευση της παρούσας
στην Εφημερίδα της Κυβερνήσεως έως και 30 Ιουνίου του 2024, για τους λόγους που αναφέρονται στο
υπ’ αρ. 13 σκεπτικό της απόφασης.
Ορίζουμε ότι:
α) οι ώρες υπερωριακής εργασίας - απασχόλησης, είναι
κατ’ ανώτερο όριο, ενενήντα έξι (96) ώρες για τις νυχτερινές και ενενήντα έξι (96) ώρες για τις Κυριακές, τις αργίες
και τις εξαιρέσιμες, ανά εξάμηνο για κάθε υπάλληλο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 911/07.02.2024
β) Για τη Διεύθυνση Ανάπτυξης και Περιβάλλοντος
της Περιφερειακής Ενότητας Χαλκιδικής θα εκδοθεί
απόφαση συγκρότησης συνεργείου υπερωριακής απασχόλησης στην οποία θα αναφέρονται ονομαστικά οι
συμμετέχοντες υπάλληλοι, ο κλάδος, ο βαθμός και το
Μ.Κ. στο οποίο βρίσκονται κατά την προσφορά της υπερωριακής εργασίας (νυχτερινές ώρες, Κυριακές, αργίες
και εξαιρέσιμες), το αντικείμενο της απασχόλησης, το
χρονικό διάστημα και οι ώρες εργασίας - απασχόλησης
για τον καθένα, ανά μήνα.
Για την υπερωριακή εργασία θα τηρείται ξεχωριστό
δελτίο παρουσίας των υπαλλήλων, στο οποίο θα αναγράφεται η ώρα έναρξης και η ώρα αποχώρησης.
Ο Προϊστάμενος της Γενικής Διεύθυνσης Ανάπτυξης και Περιβάλλοντος της Περιφέρειας Κεντρικής
Μακεδονίας, θα βεβαιώνει την υπερωριακή απασχόληση του υπαλλήλου και το υπερωριακά παρασχεθέν
έργο.
Η παρούσα απόφαση ισχύει από την δημοσίευσή της
στην Εφημερίδα της Κυβερνήσεως έως και 30-06-2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Πολύγυρος, 29 Ιανουαρίου 2024
Με εντολή Περιφερειάρχη
Ο Προϊστάμενος Γενικής Διεύθυνσης
Ανάπτυξης και Περιβάλλοντος
ΝΙΚΟΛΑΟΣ ΒΛΑΧΟΣ
Ι
Αριθμ. οικ.15302/17
(2)
Καθιέρωση υπερωριακής εργασίας/απασχόλησης με αμοιβή κατά τις απογευματινές ώρες για
το προσωπικό που υπηρετεί στο Γραφείο Αντιπεριφερειάρχη της Περιφερειακής Ενότητας Πρέ-
βεζας για το Α’ Εξάμηνο 2024.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
1. Τις διατάξεις των άρθρων 159 και 186 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Το π.δ. 140/27-12-2010 «Οργανισμός της Περιφέρειας Ηπείρου» (Α’ 233).
3. Τις διατάξεις του άρθρου 29 του Κώδικα Κατάστασης
Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. (ν. 3528/2007, Α’ 26) και του άρθρου 41
του ν. 3979/2011 «Για την ηλεκτρονική διακυβέρνηση
και άλλες διατάξεις» (Α’ 138) σε συνδυασμό με την υπό
στοιχεία ΔΙΑΔΠ/Φ.Β.1./14757/25-7-2011) απόφαση του
Υπουργού Διοικητικής Μεταρρύθμισης και Ηλεκτρονικής Διακυβέρνησης «Τροποποίηση της υπό στοιχεία
ΔΙΑΔΠ/Γ2γ/οικ/1692/27-6-2006 (Β’  769) απόφασης
“Καθιέρωση ωρών προσέλευσης και αποχώρησης των
υπαλλήλων των δημοσίων υπηρεσιών και των Ν.Π.Δ.Δ.”»
(Β’ 1659).
4. Τις διατάξεις του ν. 5045/2023 «Ενίσχυση του εισοδήματος των μισθωτών, των νέων, της οικογένειας
και της εργασίας - Συνταξιοδοτικές ρυθμίσεις και άλλες
επείγουσες διατάξεις» (Α’ 136), σε συνδυασμό με την
υπ’ αρ.  2/97758/ΔΕΠ/19-10-2023 εγκύκλιο του Γενικού
Λογιστηρίου του Κράτους σχετικά με την παροχή οδηγιών για την εφαρμογή των διατάξεων του Κεφαλαίου
Α’ του ν. 5045/2023 (ΑΔΑ: Ψ167Η-Θ16).
5. Τις διατάξεις του άρθρου 12 του π.δ. 80/2016 «Ανάληψη υποχρεώσεων από τους διατάκτες» (Α’ 145).
6. Την ανάγκη αντιμετώπισης α) των αυξημένων, έκτακτων και επειγουσών υπηρεσιακών αναγκών του Γρα-
φείου Αντιπεριφερειάρχη της Περιφερειακής Ενότητας
Πρέβεζας κατά το Α’ Εξάμηνο 2024 (Ιανουάριο έως και
Ιούνιο 2024) β) της έλλειψης σε προσωπικό που αντιμετωπίζει το Γραφείο Αντιπεριφερειάρχη της Περιφε-
ρειακής Ενότητας Πρέβεζας, με την πραγματοποίηση,
πέραν του θεσμοθετημένου ωραρίου, απογευματινής
υπερωριακής απασχόλησης συνολικά δύο (2) υπαλλήλων που υπηρετούν εκεί.
7. Το γεγονός ότι για την απογευματινή υπερωριακή
εργασία/απασχόληση κατά το Α’ Εξάμηνο 2024 (Ιανουάριο έως και Ιούνιο 2024) συνολικά δύο (2) υπαλλήλων που
υπηρετούν στο Γραφείο Αντιπεριφερειάρχη της Περιφερειακής Ενότητας Πρέβεζας έχει προβλεφθεί σχετική
πίστωση στον προϋπολογισμό οικονομικού έτους 2024
της Περιφερειακής Ενότητας Πρέβεζας, όπως προκύπτει
και από την υπ’ αρ. 12749/511/29-01-2024 βεβαίωση
ύπαρξης πίστωσης του Τμήματος Εσόδων, Λογιστικής
Διαχείρισης και Πληρωμής Δαπανών της Διεύθυνσης
Διοικητικού - Οικονομικού της Περιφερειακής Ενότητας
Πρέβεζας, αποφασίζουμε:
Α. Εγκρίνουμε κατά το Α’ Εξάμηνο 2024 (έως και Ιούνιο 2024) την καθιέρωση υπερωριακής εργασίας/απα-
σχόλησης με αμοιβή, κατά τις απογευματινές ώρες των
εργασίμων ημερών, συνολικά δύο (2) υπαλλήλων που
υπηρετούν στο Γραφείο Αντιπεριφερειάρχη της Περιφερειακής Ενότητας Πρέβεζας για την αντιμετώπιση των
αυξημένων, έκτακτων και επειγουσών αναγκών του Γραφείου και ειδικότερα:
Γραφείο Αντιπεριφερειάρχη
1. Οργάνωση και ταξινόμηση πρωτοκόλλου, τακτοποίηση εγγράφων και άμεση αρχειοθέτηση.
2. Το Γραφείο Αντιπεριφερειάρχη είναι υπεύθυνο για
την υποστήριξη του έργου του Αντιπεριφερειάρχη Π.Ε
Πρέβεζας καθ’ όλη τη διάρκεια της ημέρας.
3. Συγκέντρωση των αναγκαίων στοιχείων, από τον
έντυπο και ηλεκτρονικό τύπο, για την ενημέρωση του
Αντιπεριφερειάρχη και την καλύτερη εκπλήρωση των
καθηκόντων του.
4. Επιμέλεια της αλληλογραφίας του Αντιπεριφερειάρχη και οργάνωση της επικοινωνίας του με τις υπη-
ρεσίες και τους πολίτες, άμεσα και καθ’ όλη τη διάρκεια
της ημέρας.
5. Άμεση αποδελτίωση των αιτημάτων των πολιτών
για την ταχύτερη διεκπεραίωσή τους.
6. Οργάνωση και επιμέλεια των διαδικασιών για την
εθιμοτυπική τήρηση πρωτοκόλλου σε επισκέψεις επισήμων, οποιαδήποτε ώρα της ημέρας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 911/07.02.2024
7. Οργάνωση και επιμέλεια των διαδικασιών των εθνικών επετείων.
Β. Οι ώρες απογευματινής απασχόλησης των δύο (2)
υπαλλήλων του Γραφείου Αντιπεριφερειάρχη της Περιφερειακής Ενότητας Πρέβεζας είναι στο σύνολό τους
διακόσιες σαράντα (240) ώρες και σε κάθε περίπτωση
δεν θα ξεπερνούν τις εκατόν είκοσι (120) το εξάμηνο ανά
υπάλληλο.
Γ. Στην απόφαση συγκρότησης συνεργείου υπερωριακής απασχόλησης θα αναφέρονται ονομαστικά οι συμμε-
τέχοντες υπάλληλοι και οι ώρες απασχόλησης. Ο Αντιπεριφερειάρχης θα βεβαιώνει την υπερωριακή απασχόληση
των υπαλλήλων και το υπερωριακά παρασχεθέν έργο.
Δ. Η συνολική δαπάνη που προκαλείται σύμφωνα με
τα ανωτέρω κατά το Α’ Εξάμηνο 2024 (Ιανουάριο έως
και Ιούνιο 2024) ανέρχεται στο ποσό των χιλίων πεντακοσίων χιλιάδων ευρώ (1.500,00 €) και θα βαρύνει τον
Ε.Φ. 072 ΚΑΕ 511 του Προϋπολογισμού της Περιφέρειας
Ηπείρου/Περιφερειακής Ενότητας Πρέβεζας.
Η απόφαση αυτή να δημοσιευθεί στην Εφημερίδα της
Κυβερνήσεως.
Πρέβεζα, 30 Ιανουαρίου 2024
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ

[Source: 20240200911.pdf | Tokens: 13925]